kardosdrur/scandi-wiki huggingface dataset:
Frants Vilhelm Ferdinand Rosenstand

Frants Vilhelm Ferdinand Rosenstand (8. august 1836 i Skive – 29. januar 1910 i København) var en dansk kongelig kabinetssekretær, bror til Philip Rosenstand.

Karriere 
Han var søn af byfoged, justitsråd, senere herredsfoged i Hads-Ning Herreder, Philip Peder Rosenstand og Andriette Frederikke født Halse. Efter at være blevet student fra Aarhus Skole 1853 tog han 1862 juridisk embedseksamen og kom derefter som volontør ind i Kongens Kabinetssekretariat og i Justitsministeriet, fra hvilket sidste han dog trak sig tilbage i 1870, da han fik kongelig udnævnelse i Kabinetssekretariatet som ekspeditionssekretær. Under J.P. Traps forfald fik han efterhånden ofte lejlighed til at afgive referat til kongen, ligesom han ledsagede majestæten på adskillige rejser i indlandet, bl.a. til landmandsforsamlingen i Aalborg 1883. I foråret 1884, da Trap af helbredshensyn indgav ansøgning om afsked, udnævntes Rosenstand til kongens kabinetssekretær og chef for Kabinetssekretariatet. Samme år blev han medlem af Statsinventarie-Kommissionen. I 1888 udnævntes han til ordenssekretær. I en årrække var han, der ellers afslog offentlige tillidshverv, medlem af bestyrelserne for Dronning Louises Asylselskab (fra 1888) og for Kong Christian IX's og Dronning Louises Asylselskab (fra 1894). Siden 1880 var han konstitueret kongelig håndbibliotekar. Han var fra 1876 til 1900 revisor ved Wilhelmine-Stiftelsen og fra 1885 medlem af bestyrelsen for Legatet til Minde om 1. August 1829.

Hæder 
1873 blev Rosenstand justitsråd. I 1881 udnævntes han til virkelig etatsråd, 1888 til gehejmeetatsråd og 1909 til gehejmekonferensråd. Han blev 30. december 1874 Ridder af Dannebrogordenen, fik 8. april 1886 Dannebrogsmand, blev 26. maj 1892 Kommandør af Dannebrog af 2. grad, 8. april 1894 af 1. grad og fik 15. november 1903 Storkorset. Han bar utallige udenlandske ordener.

Han ægtede 11. maj 1864 i Holmens Kirke Ragnhilde Louise Schierbeck (4. december 1837 i København - 17. august 1886 sammesteds), datter af premierløjtnant, senere kommandør Hans Schierbeck og Frederikke Caroline Lund.

Rosenstandsvej i Gentofte Kommune er anlagt i 1928. Vejen er opkaldt efter F. V. F. Rosenstand, der ejede nr. 5 på vejen.

Kilder 
  Biografi af Christen Christensen
 Danske Jurister 1736-1936.

Gentofte Arkiv: http://gentoftehistorie.gentofte.dk/da/Historier/Vejnavne/Vejnavne-L-Aa 

Personer i Dansk Biografisk Leksikon
Artikler fra 1. udgave af Dansk biografisk leksikon
Storkors af Dannebrog
Kabinetssekretærer fra Danmark
Danskere i 1800-tallet
Jurister fra Danmark
Bibliotekarer fra Danmark
Ordenssekretærer fra Danmark
Gehejmekonferensråder fra Danmark
Personer fra Skive
Frants Vilhelm Ferdinand
Studenter fra Aarhus Katedralskole
Untermensch

Untermensch er et udtryk fra nazisterne sprogbrug og eugeniken. Ifølge nationalsocialismens ideologi var "ariere", dvs. især de germanske folk overlegne alle andre. Især var jøderne nazisterne værste fjender.

Allerede i Adolf Hitlers bog Mein Kampf, blev jøder klassificeret som "Folkefordærvere", "fjender af riget" og lignende brændemærker og kort efter nazisterne kom til magten, chikaneret og forfulgt. Nürnberg racelovene fra 1935 fastslog hvilke der var jøder eller "halvblods", og hvem der var "ariere". Men også andre "fremmede racer" som "slavere", "sorte" og "sigøjnere" blev kaldt "mindreværdige" minoriteter i forhold til den tyske flertalsbefolkning, ligesom "germanskblodede" "asocial" blev beskrevet som "undermennesker", blev forfulgt og truet af "udryddelse".

Nazisterne kunne delvist bygge på de populære folkelige indstillinger såsom antisemitisme og antiziganism.

Nazisterne klassifiserede undermennesker i forskellige typer, og mens jøderne skulle udryddes kunne slavere udnyttes som slavearbejdere.

Historikeren Robert Jan van Pelt skriver, at for nazisterne, "var det kun et lille skridt til en retorik, der opilnede det europæiske Mensch mod det sovjetiske Untermensch, som var kommet i kløerne på den jødiske-bolsjevisme.

De nazistiske ideologer definerede slavere som Untermenschen, der knap kunne udnyttes som slaver. Hitler og Goebbels sammenlignede dem med "kaninfamilier" eller "upåvirkelig dyr", der gik i "tomgang" og var "uorganiserede", og bredte sig som "en bølge af smuds". Den opfattelse, at slaverne var undermennesker var udbredt blandt tyske masserne og især anvendt på polakkerne. Opfattelsen fortsatte med at finde støtte, selv efter krigen. Biologilærerne i skolerne i Nazityskland underviste om forskellen mellem racerne af nordisk/tysk "Ubermenschen" og "uædle" jødiske og slaviske "Untermenschen".

Nazistiske antropologer forsøgte videnskabeligt at bevise den historiske blanding med slaverne længere mod øst: "De fleste slaver er kortskallede (har korte kranier), som beviser at de er ikke-nordiske". Hitler anså ikke slavere for at være arier, men udnyttede soldater fra nogle slaviske lande, f.eks. Kroatien og Bulgarien, der var rigets allierede. Begrebet de slaviske folk som "Untermensch" tjente navnlig nazisternes politiske mål, og blev brugt som legitimering af deres ekspansionistiske politik, især deres aggression mod Polen og Sovjetunionen for at skaffe Lebensraum, især i Ukraine. Det tredje riges tidlige planer (i Generalplan Ost) indbefattede tvangsforflytning, slaveri og eliminering for ikke mindre end 50 millioner mennesker, som ikke blev anset for egnet til Germanisering fra områder man ønskede at erobre i på Ukraines stepper, der var særligt mål for kolonisering af "Herrenvolk".

Tyskere og skandinaver blev beskrevet som germanske (ariske) eller overmennesker.

Trivia 

Untermenschen er et begreb, Nietzsche anvendte i modsætning til begrebet Overmenneske i bogen Således talte Zarathustra ().

Kilder 

Antisemitisme
Romaer
Nazisme
Ferdinand Franz Wallraf

Ferdinand Franz Wallraf (20. juli 1748 i Köln - 18. marts 1824 sammesteds) var en tysk kunstsamler, numismatiker og kunsthistorisk forfatter. 

Wallraf havde alsidige interesser, var først præst, derefter lærer ved Kölns Universitet, professor i naturhistorie og æstetik, 1794 universitetsrektor, efter universitetets ophævelse professor i historie og de skønne videnskaber ved den nyoprettede Centralskole, en tid inspektør ved den botaniske have, desuden udgiver af Taschenbuch der Ubier (med talrige kunsthistoriske afhandlinger) samt dyrker af sin fødebys lokalhistorie. Hans navn er dog især knyttet til den store samling af kunstgenstande med mere, han skænkede byen Köln, og som danner grundlaget for bymuseet Wallraf-Richartz-Museum; under Napoleonskrigene reddede han engang med fare for livet nogle af Kölnerdomens glasmalerier.

Kilder 
 

Kunstsamlere fra Tyskland
Numismatikere
Kunsthistorikere fra Tyskland
Faglitterære forfattere fra Tyskland
Tyskere i 1700-tallet
Tyskere i 1800-tallet
Salmonsens
Personer fra Köln
Larry Wall

Larry Wall (født 27. september 1954 i Los Angeles, Californien) er en programmør, lingvist og forfatter. Han er mest kendt som ophavsmanden til programmeringssproget Perl, der blev udgivet 1987. Herudover står han bag værktøjet patch.

Uddannelse 
Wall voksede op i det sydlige Los Angeles og derefter Bremerton, Washington, før han startede videregående uddannelse på Seattle Pacific University i 1976, med hovedfag i kemi og musik og senere Pre-med.

Programmører fra USA
Lingvister fra USA
Forfattere fra USA

Personer fra Los Angeles
Amerikanere i 1900-tallet
Amerikanere i 2000-tallet
Henry Moseley

Henry Gwyn Jeffreys Moseley (født 23. november 1887, død 10. august 1915) var en engelsk fysiker. Hans bidrag til fysikken var baggrunden for det empiriske og kemiske begreb atomnummeret på baggrund af fysiske love. Det stammede fra hans udvikling af Moseleys lov i røntgenspektroskopi. Moseley lov underbygger mange begreber i kemi ved at sortere de kemiske grundstoffer i det periodiske system i en logisk rækkefølge baseret på deres fysik. Han var påvirket af Antonius van den Broek, der havde udgivet sin hypotese i Nature i 1911

Moseley tjente under den britiske hær under 1. verdenskrig og døde under slaget ved Gallipoli i 1915.

Referencer

Eksterne henvisninger 

Fysikere fra Storbritannien
Militærfolk faldet i kamp
Briter i 1900-tallet
Ernestas Šetkus

Ernestas Šetkus (født 25. maj 1985 i Tauragė) er en litauisk fodboldspiller, der spiller for den cypriotiske klub Nea Salamis Famagusta FC

Inden Šetkus kom til Nea Salamis Famagusta FC var han på et prøveophold i den danske klub Viborg FF.

Referencer

Eksterne henvisninger 
 Ernestas Setkus  på National-Football-Teams.com
 Profil  på transfermarkt.co.uk

Fodboldspillere fra Litauen
Fodboldspillere fra VMFD Zalgiris Vilnius
Fodboldspillere fra Olympiakos Nicosia
Fodboldspillere fra Nea Salamis Famagusta FC
Fodboldspillere fra FC Gomel
Thomas Sørensen

Thomas Sørensen kan henvise til flere personer.

 Thomas Sørensen (fodboldspiller, født 1976), dansk fodboldspiller (målmand) med over 100 A-landskampe
 Thomas Sørensen (fodboldspiller, født 1984), dansk fodboldspiller med bl.a. karriere i HB Køge
 Thomas Sørensen Kielgast (født 1963), dansk politiker og tidligere atlet
 Thomas Sørensen (Esbjerg), dansk fodboldspiller med bl.a. karriere i Esbjerg fB
Roskilde Festival 1981

Roskilde Festival 1981 var en musikfestival, der blev afholdt i 1981 d. 26.-28. juni i Roskilde, Danmark. Hovednavnene var Ian Dury, Robert Palmer, UB40, Toots & the Maytals og Saga. Billetprisen var 150 kr. og der var omkring 51.500 gæster.

Optrædende

Store scene 
Ian Dury & The Blockheads, Robert Palmer, Toots & The Maytals, Saga, UB40, Anne Linnet Band, Fischer Z, Totalpetroleum, Pelle Miljoona OY, Mikael Rickfors, Rugsted & Kreutzfeldt, Kalinka, De Danann, Dag Vag, Malurt

Rytmeteltet 
Joila, Anima, Delta Cross Band, Kliché, Sneakers, S.W. 80
Malicorne, Voxpop, Nationalteaterns Rockorkester, Queen Ida & The Bon Temps Zydeco Band, Ballet Mecanique, Gruppo Sportivo, Thermænius, tv·2, Bad Manners, Björn Afzelius & Globetrotters, Stavangerensamblet

Folkescenen 
Schrumpy, Benny Holst / Arne Würgler, Dronnongens Livstykke, Erling Kroner Tentet,  Hot Chili Stompers,  Ole Molin Trio,  Søndergaard / Thanning Group,  Louises Venner, Jan Reinemo / Marianne Knorr, Earl Okin, Lillebjørn Nielsen / Terje Venaas, Skilfinger, De Danann, Queen Ida & The Bon Temps Zydeco Band, Van Dango, Poder Popular, Ann Cathrine & Henning Larsen, Poul Dissing, Benny Andersen, Egon Aagaard & Jens Jefsen, Bob Kerrs Whoopie Band, Mike Whellans

1981
Musik i 1981
Philip Rosenstand

Philip Peder Rosenstand (født 4. oktober 1831 i Skive, død 9. januar 1912 i København) var en dansk borgmester, bror til Frants Vilhelm Ferdinand Rosenstand.

Karriere 
Han var søn af byfoged, justitsråd, senere herredsfoged i Hads-Ning Herreder, Philip Peder Rosenstand og Andriette Frederikke født Halse, blev 1850 student fra Aarhus Katedralskole og 1859 cand.jur. 1860 blev Rosenstand fuldmægtig i Guvernementssekretariatet for de dansk-vestindiske besiddelser, Sankt Croix, fra 1863 1. guvernementssekretær, 1869 virkelig justitsråd, 1873 overdommer i den vestindiske landsoverret, 1881 byfoged samt by- og rådstueskriver i Helsingør, 27. oktober 1886 (fra 1. december) borgmester og auktionsdirektør i samme købstad og fik 11. september 1907 afsked fra statstjenesten.

Hæder og tillidshverv 
Han blev 13. juni 1879 Ridder af Dannebrogordenen, 15. november 1888 Dannebrogsmand, 20. februar 1901 Kommandør af 2. grad af Dannebrog, fik 18. september 1903 Fortjenstmedaljen i guld og blev ved sin afsked 11. september 1907 Kommandør af 1. grad af Dannebrog. Rosenstand bar også en række udenlandske ordener.

Han var 1864 viceformand for Kolonialrådet på Sankt Croix, blev 1871 medlem af samme; 1882 medlem af bestyrelsen for Sparekassen for Helsingør og Omegn (1892-1907 formand); 1892 og 1895-1910 formand for bestyrelsen for A/S Helsingørs Jernskibs- og Maskinbyggeri og 1902-03 medlem af Kommissionen vedrørende de dansk-vestindiske Besiddelser.

Rosenstand blev gift 23. juli 1864 i Frederiksted, Sankt Croix, med Olivia Marie Frederikke Raphael (26. november 1839 i København - 10. december 1902 i Helsingør), datter af dr.med., senere læge i Frederiksted Jacob Olivius Raphael og Anna Sophie Justine Wilhelmine Christiansen.

Rosenstandsvej i Helsingør er opkaldt efter ham og Rosenstandsvej i Charlottenlund er opkaldt efter hans bror Frants Vilhelm Ferdinand Rosenstand.

Kilder 
Danske Jurister 1736-1936.

Philip
Borgmestre i Helsingør
Ikke-folkevalgte borgmestre fra Danmark (før 1919)
Jurister fra Danmark
Kommandører af 1. grad af Dannebrog
Modtagere af Fortjenstmedaljen i guld
Danskere i 1800-tallet
Danskere i 1900-tallet
Personer fra Skive
Byfogeder fra Danmark
Justitsråder fra Danmark
Personer i Kraks Blå Bog (afdøde)
Studenter fra Aarhus Katedralskole
Roskilde Festival 1982

Roskilde Festivalen i 1982 blev afholdt fra 2. juli til den 4. juli. Hovednavnene var det irske band U2, Mike Oldfield fra Storbritannien og Jackson Browne fra USA.

Musikgrupper 
 U2 (I)
 Jackson Browne (USA)
 Mike Oldfield (UK)
 Ideal
 Osibisa
 Gnags (DK)
 Ulf Lundell 
 Eva Dahlgren
 Sneakers (DK)
 Battlefield Band
 Malurt (DK)
 Rough Trade
 Defunkt
 Santa Cruz 
 Kliché
 Big Mama 
 Bifrost (DK)
 Hans Theessink
 Hassisen Kone
 Lissa
 Mek Pek Party Band (DK)
 Cheetah
 Jomfru Ane Band  (DK)
 Alex Campbell
 Voxpop Erik Grip 
 Trille (DK)
 Ebba Grön (S)
 Jtb Doraz
 Bogart
 Filarfolket
 Jan Hammarlund 
 Hom Bru
 Before (DK)
 Aston Reymers Rivaler
 New Celeste 
 La Bamboche
 Annika Hoydal (FO)
 Jango Edwards
 Babatunde Tony Ellis 
 Strk Band
 Jef Jaison
 Lotte Rømer Band
 Mkvirg
 Haster Show Band
 Harp'n Drum
 Per Wium (DK)
 Road Runner String Band
 Rdtjrnen Musikbevægelsen
 Arkadaslar
 Andrew John (UK)

1982
Musik i 1982
Lister relateret til musik
Vildmosemuseet

Vildmosemuseet er et museum i Brønderslev og en del af Museum for Forsyning og Bæredygtighed, der også omfatter Dorf Møllegård. Museet er statsanerkendt. 

Museet er midlertidigt uden udstillinger, da der arbejdes på opførelsen af et nyt tidssvarende museum.

Eksterne henvisninger 
 Museerne i Brønderslev Kommune 

Museerne i Brønderslev Kommune
Brønderslev
Museer etableret i 1986
Ridderhuset

Ridderhuset kan henvise til flere artikler:

 Riddarhuset - En bygning i Gamla stan i Stockholm opført i 1641.
 Ridderhuset - Bygning i Næstved opført i 1520.
Nationale ID-kort i EØS

Nationale identitetskort bliver udstedt af medlemslande i EØS, altså EU, samt Island, Liechtenstein og Norge. EØS-borgere kan anvende sit nationale ID-kort som rejsedokument i EØS-landene og Schweiz.

Der er i øjeblikket to EØS-lande, der ikke udsteder nationale ID-kort. Disse lande er Danmark og Island (Island begynder at udstede dem i 2023). Statsborgere i disse lande skal bruge pas for at udøve friheden til at frit bevæge sig over grænserne inden EØS.

Identifikationssystemer
Skægmejse

Skægmejse (Panurus biarmicus) er en langhalet mejselignende fugl, der yngler med spredte bestande i rørskove i Eurasien. Den lever om sommeren næstten kun af insekter og om vinteren af frøene fra tagrør. I Danmark er den indvandret i 1960'erne og har ynglet mere eller mindre konstant siden. Den er standfugl og kan yngle i løse kolonier.

Skægmejsen er eneste art i slægten Panurus, der placeres alene i familien Panuridae (skægmejser), der sammen med mange andre sangfuglefamilier er en del af overfamilien Sylvioidea.

Udseende 
Skægmejse en 16,5 centimeter stor spurvefugl, hvoraf halen udgør de 8 centimeter. Hannen er kendetegnet ved at have sort skægstribe, gråt hoved og sort undergump. Hunnen er ensfarvet brunlig. Ungfugle har indtil fældningen, der foregår fra midten af juli til slutningen af oktober, en sort ryg og sorte yderste halefjer.

Stemme 
Kaldet er et karakteristisk tjing, der lyder lidt som to mønter, der slås mod hinanden. På grund af sin skjulte levevis i rørskoven, opdages skægmejsen ofte kun på sin stemme.

Yngleforhold 
Den ret dybe, kurvformede rede placeres lavt mellem gamle tagrør. Første kuld på 5-7 æg lægges omkring månedsskiftet april/maj. Æggene udruges af begge mager i løbet af 12-13 dage. Efter at være blevet fodret af begge forældrefugle i bare 9-12 dage, forlader ungerne reden.

Arten kan leve i løse kolonier og er i stand til at reproducere sig selv hurtigt igen efter hårde vintre, da ungfuglene hurtigt bliver kønsmodne allerede samme år. Den er standfugl, men kan i tilfælde af fødemangel eller stor bestandsstigning udvandre til nye områder.

Udbredelse 

Skægmejse er udbredt i rørskove spredt over Europa og Centralasien, og menes at have bredt sig til Danmark fra hollandske kolonier i 1960'erne. Bestanden i Danmark svinger meget afhængigt af vintrenes strenghed og adgangen til tagrørenes frø. Den yngler f.eks. i Vejlerne i Jylland og på Vestamager nær København.

Slægtskabsforhold 
Skægmejserne har muligvis lærkerne som nærmeste slægtninge i overfamilien Sylvioidea, der bl.a. også omfatter halemejser, sangere og svaler.

Noter

Kilder/Eksterne henvisninger 
 Benny Génsbøl, Nordens fugle - en felthåndbog, 1987. .
 Hvass, Hans, Danmarks Dyreverden, 2. udgave, Rosenkilde og Bagger 1978. .
 Dansk Ornitologisk Forenings beskrivelse af skægmejse

Fugle fra Eurasien
Spurvefugle
Køng Idrætshøjskole

Køng Idrætshøjskole blev oprettet i 1877 som almindelig højskole. I 1977 ændrede den navn til Køng Folke- og Idrætshøjskole. Køng Idrætshøjskole lukkede i 2009. I dag drives Køng Idrætsfriskole i lokalerne.

Referencer  

 Køng Idrætshøjskole lukkes midlertidigt

Nedlagte folkehøjskoler i Danmark
Bygninger, konstruktioner og anlæg i Assens Kommune
Etableret i 1877
Ophørt i 2009
Henrik Schück

Johan Henrik Emil Schück (født 2. november 1855 i Stockholm, død 3. oktober 1947) var en svensk litteraturforsker, far til Adolf Schück, farfar til Herman Schück.

Schück blev student 1873, Dr. phil. og docent 1882, 1890 professor i æstetik, litteratur- og kunsthistorie i Lund, fra 1898 ved Uppsala Universitet; var derefter rektor 1905—18, valgtes til medlem af Akademiet 1913 og til formand for Nobelstiftelsen 1918. Han var også medlem af Vitterhetsakademien, Vetenskapsakademien og Videnskabernes Selskab. Hans fag og det, hvorom hans skrifter væsentlig handler, er litteraturhistorie, men han betragter litteraturen som en del af hele kulturen, så at hans forskellige og meget påskønnede arbejder giver vide, kulturelle udsigter. 

Hans første store arbejde var William Shakespere (1883—84), der omarbejdedes til Shakespere och hans tid, I—II (1916), men derefter viede han sig væsentlig til sit hjemlands forhold: Svensk Literaturhistoria (1885—90), hvoraf han gjorde uddrag til Illustrerad svensk literaturhistoria (1895—96, bind II, forfattet af Karl Warburg), som senere kom i ny udgave. Om Sveriges litteratur udgav han en række monografier, som alle er af betydelig interesse. Blandt de vigtigste må nævnes: Lars Wivallius, hans lif och dikter, I—II (1893—95), En äventyrare (1918), Rosa rorans ett Birgittaofficium af Nicolaus Hermanni (1891—92), Bidrag til svensk bokhistoria (1900), Gustaf III (1904). 

Hertil kommer så foruden hans udgivelse af Svenska memoarer essayssamlingen Ur gamla papper, I—VIII (1892—1908), Ur en resandes anteckningar, I—III (1900—09), som omfatter både hjemlandets og udlandets litteratur og kultur. Disse sidstnævnte danner en hel række studier og rejseiagttagelser, der supplerer det værk, som i sine forskellige udgaver og supplementer i virkeligheden er hans livs storværk: Världsliteraturens historia, I—II (1898—1906), der siden udkom i ny bearbejdelse som Illustrerad allmän litteraturhistoria. 

Schück har taget opgaven at skrive verdenslitteraturens historie på en både original og dybtgående måde; han har over de litteraturforsøg, som paa Forhaand var ham fremmede, gjort et stort arbejde for at sætte sig ind deri, og for de litteraturers vedkommende, hvor han har førstehåndskendskab, er resultatet rent ud forbavsende, fordi hans metode er moderne og hans viden næsten ubegrænset. Som et led i arbejdet for at gøre verdenslitteraturen tilgængelig, må nævnes hans Världslitteraturen i urval och översättning, I—III (1902—03).

Kilder

Eksterne henvisninger 
 

Litteraturhistorikere fra Sverige
Ansatte ved Lunds Universitet
Ansatte ved Uppsala Universitet
Medlemmer af Svenska Akademien
Medlemmer af Kungliga Vetenskapsakademien
Medlemmer af Kungliga Vitterhets Historie och Antikvitets Akademien
Faglitterære forfattere fra Sverige
Medlemmer af Videnskabernes Selskab
Svenskere i 1800-tallet
Svenskere i 1900-tallet
Personer fra Stockholm
Salmonsens
Herregårdsslagter

Herregårdsslagter var et øgenavn for en række spekulanter, som efter landboreformerne og under Englandskrigene opkøbte herregårde og udstykkede dem i raskt tempo, bortsolgte bøndergodset til fri ejendom ved at sælge fæstegårdene til selveje og eventuelt også udparcellere hovedgårdsjorden til bondegårde og husmandssteder.

Blandt de mest kendte af disse er generalkrigskommissær Ulrik Christian von Schmidten, generalkrigskommissær Haagen Christian Astrup, generalmajor Frederik Rubeck Christian Bülow, byfoged og justitsråd Frederik Christian Schønau, vicelandsdommer Henrik Mule Hoff, oberst og generalkrigskommissær Johan Conrad Schuchardt, overkrigskommissær Johannes Christian Brønnum, kammerherre Peter Severin Fønss, justitsråd Hans Jørgen Ring Fønss, justitsråd Poul Marcussen, borgmester Johan Frederik Carøe, prokurator Søren Borch (1752-1810), Lars Wandborg Friis, birkedommer Erik Christian Müller, Søren Sørensen, amtsforvalter og kammerråd Hans Svanholm (død 1835), kammerråd Arent Hassel Rasmussen, Hans Clausen, Chris. Jereniassen, Mads Christensen, Frederik Juul, kancelliråd Søren Hillerup, Niels Frederik Hillerup (1752-1819), byfoged og justitsråd Michael Brandt (1753-1812), justitsråd og amtsforvalter Michael Rodewald Gjørup (1757-1835), kammerråd Mathias Peter Richter (1750-1826), justitsråd, birkedommer Hans Jørgen Hansen (død 1832), Niels Christensen Kutsch og Jens Peder Schoutrup.

En senere herregårdsslagter var Niels Christensen Breinholt (1819-1906).

Litteratur 
 Hans-Georg Andersen, "Herregårdsslagterne", Vendsyssel årbog 1998 (1998).

Danmarks historie
Herregårde i Danmark
Tusculum

Tusculum er en større bolig ved Bagsværd Sø. Den ligger ved Sophienholm og Marienborg. Boligen har slotsagtig karakter og opgives til at have over 700 kvadratmeter bolig.

Tusculums historie går tilbage til ca. 1745.
Omkring årtusindskiftet ejede virksomhedskonsulenten Jan Aarsø Nielsen ejendommen og forsøgte at sælge den for 55 millioner via ejendomsmægleren Jan Fog. Ejendomsmægleren Leo Ryback forsøgte ligeledes at sælge ejendommen. Aarsø Nielsen solgte dog Tusculum til sit firma Tusculum Holding for 45 millioner kroner, og det kom til en efterfølgende retssag mellem Ryback og Aarsø Nielsen.
Ejendomsmægler-parret Peter Norvig og Hanne Nørrisgaard købte derefter Tusculum. I 2012 solgte de ejendommen til erhvervsmanden Lars Kolind for 45,5 millioner kroner.

Se også 
 Tusculum (by)

Referencer 

Beboelsesbygninger i Danmark
Kongens Lyngby
Brian Keith

Brian Keith (14. november 1921 - 24. juni 1997) var en amerikansk film og tv-skuespiller.

Eksterne henvisninger 

 
 
 

Skuespillere fra New Jersey
Børneskuespillere fra USA
Stumfilmskuespillere fra USA
Filmskuespillere fra USA
Teaterskuespillere fra USA
Tv-skuespillere fra USA
Personer der har begået selvmord